Ualmindelig dårlig service til ældre mennesker!

Min mormor på 72 år mister sin mand i starten af marts måned og da hun ikke bruger internet eller ser de samme kanaler som hendes mand gjorde, skulle der opsiges nogle kanaler og ændres i hastigheden på hendes internet, således der bare var til at hun kunne se fjernsyn og især TVE fra spanien er vigtig for hende. 
Da jeg ringer og for bestilt og ændret dette, får jeg at vide at der vil blive sendt en ny tv boks samt en ny router, da det nuværende udstyr er forældet. 
Vi modtager boksen og d. 23/3-17 er jeg så taget derhjem for at installere boksen samt router. Routeren kan jeg få til at virke men boksen vil ikke starte op. Så jeg ringer til IT support og får at vide at den først er klar til at blive sat til d. 28/3-17, dette havde været rart at vide da man modtog boksen eller talte med jer første gang. 

Jeg kører så ud til min mormor igen d. 28/3-17 for at installere Tv boksen.
Det lykkedes efter at have været igennem jeres IT support og kundeservice da der ikke var ”åbnet” op for boksen og der skulle bruges koder til den nye router.
Det hele virker upåklageligt efter et par timer. 

Efter 1,5 uges tid ringer min mormor og fortæller at der ikke er noget signal og at hende boks ikke viser noget. 

d. 13/4-17 tager jeg igen ud til min mormor for at forsøge at løse problemet. Jeg får heller intet signal og taler med jeres IT support og vi forsøger at genstarte osv. Vi prøver ihærdigt at finde en løsning og vi bliver enige om at der skal komme en tekniker d. 18/4-17 og at vedkommende vil ringe og aftale tid med min mormor. 

d. 18/4-17 ringer en tekniker og aftaler at komme omkring kl. 14 og da kl. bliver ca. 14 ringer der en mand og spørger om hun er hjemme da der ikke bliver åbnet op når han banker på? Min mormor fortæller at hun er hjemme og siger hun har åbnet døren og at der ikke står nogle hos hende. Manden spørger så om adressen ikke er kirsebærvænget i Kalundborg? Min mormor fortæller så at hendes adresse er i taastrup og har været det de sidste 14 år. Manden forklarer at han så må have fået oplyst en forkert adresse og vil sætte kursen mod Taastrup, men at der naturligt nok vil gå lidt tid med det. 
Min mormor venter hele eftermiddagen og aftenen hjemme men der kom aldrig en tekniker.

d. 20/4-17 ringer hun til mig og er ved at være godt frustreret over denne sag og at hun ingenting hørte fra teknikeren. Jeg tager ud til hende og ringer igen til jer og får fat i en ny medarbejder i IT support, som ikke kan se at der er fejlmeldt noget nogle steder eller lavet en opgave til en tekniker. Han vil så have mig til at genstarte osv. men da jeg forklarer at vi har prøvet alt hans kollega havde fortalt d. 13/4-17 mener han nu at i stedet for at rekvirere endnu en tekniker, er det nok en ny tv boks der skal til. Vi bliver enige om at så må han sende en ny og den skulle være med posten dagen efter. Altså d. 21/4-17. 

d. 21/4-17 kører jeg så igen ud til min mormor da hun har ringet og fortalt at den nye boks nu er kommet med posten. 
Jeg sætter den til og får igen intet signal, og ringer til jeres support der så fint kan oplyse mig at boksen først er klar med ”rettigheder” fra d. 26/4-17. Det syntes jeg er meget uacceptabelt, men jeg får at vide at det ikke kan gøres hurtigere. 

d. 26/4-17 er jeg så igen, igen taget til min mormor for nu endelig at få installeret hendes nye tv boks og få afsluttet denne lange proces det åbenbart skal være for at se fjernsyn hos Yousee. Boksen bliver installeret korrekt og frem på skærmen kommer ”No signal found” jeg ringer igen til jeres it support og bliver stillet igennem et par stykker og sammen finder vi så ud af at det er den forkerte tv boks(serienummer) der er tastet i jeres system. Det kan sagtens rettes der vil blot gå nogle dage før at det er gjort. Nu er vores tålmodighed med YouSee sluppet op og det forklarer jeg så medarbejderen pænt og vil gerne have lov at tale med en der kan give noget kompensation til min mormor for at have undværet fjernsyn så længe og at skulle kontakte jer så mange gange og tekniker der aldrig dukker op osv. 
Jeg bliver stillet over i kundeservice og forklarer hvordan og hvorledes og får at vide at min mormor blot kan oprette en klagesag og sende en mail osv. Min mormor er 72 år. og kan ikke skrive eller bruge en computer, men det er åbenbart måden at gøre det på! 
Min mormor beder mig nu om at sige alt fra YouSee op, og jeg bliver stillet over til jeres opsigelsesafdeling og taler med medarbejder nr. 5 i dag. 

Alt bliver sagt op, Fjernsyn, Internet & fastnet, hvilket er utroligt ærgerligt, da hun har været meget glad for at være kunde hos jer, men da serviceniveauet er så lavt at man ikke vil kompensere for alt dette besvær hun/vi har haft med dette ser vi ingen anden udvej. Jeg kan under ingen omstændigheder anbefale YouSee til nogle!